Lolland-Falsters Stifts-Tidende, 1828-11-21
Portugal. Den 21de October ankom til Lissabon den Coureer, som havde været i Madrid, Paris og Wien med Depescherne angaaende D. Miguels Kongevalg. De Depescher, han bragte med sig, synes ikke at have været Ministeren Santarem særdeles behagelige. Denne lod derfor strax et Statsraad komme sammen, for at forelæse det Budskaberne, hvorved forannævnte Hoffer, som der siges, have erklæret, at de først kan erkjende D. Miguel for Konge, naar han ægter sin Broderdatter (Donna Maria). Da nu Keiseren af Brasilien, D. Marias Fader, skal, som det hedder fra Lissabon under 18de October, ved en Circulairskrivelse formelig have protesteret imod Fuldbyrdelsen af Ægteskabet, saa staaer D. Miguels Sag forsaavidt meget slet. Keiseren, hvem man mener endog selv vil komme til Europa, skal have udnævnt et Regentskab af som Personer, for at opretholde hans kongelige Datters Rettigheder, og i Følge en til Lissabon fra London indløben troværdig Skrivelse, har Marschal Beresford ei alene gjort den unge Dronning sin Opvartning, men ogsaa tilbudt hende sin Tjeneste. Hvad der endvidere maa komme D. Miguel meget ubeleiligt, er Opstanden i de nordlige Provindser, da den synes at tage en alvorlig og truende Retning, i det Major da SerpaPinton har paataget sig at være sammes Leder og øverste Anfører. Denne Pinton er en Officier af prøvet Duelighed og en af de rigeste Godseiere i Tras-os Montes, hvor han, saavel ved Rigdom, som ved den Yndest, han har erhvervet sig hos Mængden, endog har større Jndflydelse, end selve Marquis Chaves nogensinde har havt. Regjeringen, det vil sige: den uberettigede, lagde an paa, at see Majoren arresteret; men denne Plan strandede. Han drog i Feldten, som en sand Skytsengel for sit skrækkeligt medtagne Fædreland, og snart stode 600 Brave under hans Commando. Nu indsaae Usurpatoren, at Manden maatte angribes. Derfor udsendtes det 2de Regiment. Den 14de f. M. stødte disse to Smaahære paa hinanden og der begyndte en hidsig Fægtning ved San-Tirce; men efter nogle Timers Jld blev Linieregimentet adspredt og efterlod et temmelig betydeligt Antal Døde og Saarede paa Valpladsen. Haardt forfulgt af Pintons Tropper, til hvem 2de Compagnier af Linieregimentet med Vaaben og Ba gaae havde sluttet sig, drog Usurpatorens Oberst med de Overblevne ind i San-Tirce. Den 17de havde de Constitutionelle nærmet sig Porto, hvor Jndvaanerne vare i største Gjæring. Portene vare lukkede, Tropperne bestandig under Vaaben og Gouverneuren vovede ikke noget Udfald, af Frygt for en Opstand i Staden, hvor Gemytterne vare yderst forbittrede over Prevotalrettens Bloddomme. Den 22de udbredte sig i Lissabon, det Rygte, at fire af de ved Madeira liggende Krigsskibe havde erklæret sig for den retmæssige Dronning, og at 1,200 Fanger, som vare undkomne fra Cascaes, stode i Begreb med at støde til Pinton. Samme Tid var en anden constitutionel Trup paa omtrent 300 Mand rykket ind i Guimaraes, hvor den, for at forskaffe sig Heste fra Landet, forblev i 2 Dage. Det antages, at ogsaa disse Tropper staae under Pintonsbefaling. Der existerer desuden i Tras- os montes mange smaae Hobe paa 30 til 40 Mand, hvilke gjennemstreife Landet i enhver Retning og kjøbe Heste imod contant Betaling til gode Priser.